تورکیه داوا و اجزاچی‌لیق محصول لاری سئکتورونون صادراتی 2020-جی ایلده ایللیک نیسبتده 26،8 فایز آرتا‌راق 1،9 میلیارد دو‌لارا چاتیب.
گونئی کره-یه ان چوخ ساتیس رئال‌لاش‌دیریلان اؤلکه اولوب.
تیجارت ناظیرلیگی و تورکیه ایستاتیستیک تشکیلاتی‌نین معلومات‌لارینا گؤره، تورکیه-‌نین داوا و اجزاچی‌لیق سئکتورو صادراتی یئنی نوع کوروناویروس (کووید-19) اپیدمی سی‌نین تأثیریله ده آرتیب.
صادرات محصولو قروپو اساسیندا آنالیز ائدیلدیکده، ایلک یئرده 1،1 میلیارد دو‌لارلا معالیجه و قورونمادا ایستیفاده‌یه حاضیرلانان داوالار یئر آلیب.
تورکیه-‌نین کئچن ایل رئاللاشدیردیغی داوا و اجزاچی‌لیق محصول‌لاری صادراتیندا 615،9 میلیون دو‌لارلا گونئی کره ایلک یئری توتوب.
گونئی کره ایله یاناشی صادراتدا ایلک 15 اؤلکه عراق، قازاخیستان، آذربایجان، اؤزبکیستان، گورجوستان، ایران، سوئیس، بولقاریستان، لهستان، قوزیی قیبریس تورک جمهوریتی، سلوونیا، آلمانیا، سوریه و آلبانیا اولوب.
